钦定古今图书集成/明伦汇编/氏族典/第243卷 > 张述
## 钦定古今图书集成/明伦汇编/氏族典/第243卷 > 张述

按《宋史张述传》：“述字绍明，遂州小溪人。举进士，调咸
阳县主簿，改大理寺丞，迁太常博士。皇祐中，仁宗未
有嗣，述前后七上疏，最后语尢激，仁宗终不以为罪。
述慷慨喜论事，历通判延州，知泗州，皆有政迹。后以
尚书职方员外郎为江浙、荆湖、福建、广南路提点坑
冶铁钱事，行至万州，道病卒。”